open-index/open-wikipedia-markdown huggingface dataset:
Bankininkystė Jungtinėse Amerikos Valstijose

**Bankininkystės sektorius Jungtinėse Amerikos Valstijose** yra vienas labiausių išvystytų pasaulyje. JAV ir Jungtinės Karalystės finansų rinkos yra pagrįstos anglosaksiška sistema. Ši sistema paremta atvira finansinių priemonių apyvarta ir rinka, per kurią pritraukiama didesnė dalis finansavimo. Ši sistema likvidesnė, skaidresnė ir labiau išvytyta nei žemyninė, kuri yra pagrįsta bankais. Kadangi JAV paplitusi aglosaksiška sistema, tai joje į vertybinius popierius investuoja paskiros investicinių fondų valdymo bendrovės, draudimo įmonės bei privataus kapitalo bendrovės, o Vakarų Europoje – Vokietijoje, Prancūzijoje bei Japonijoje visas reikalingas funkcijas atlieka bankai. Pastarosioms šalims būdinga bankinė sistema. Jose bankai užsiima finansų maklerio ir draudimo įmonių veikla bei teikia investicinių fondų valdymo paslaugas. Jie taip pat aprūpina įmones finansiniais ištekliais, tarpininkauja rinkoje atliekant operacijas ir dalyvauja stambiais akcininkais įmonių veikloje. JAV bankininkystės pramonės turto ir grynos vertės santykio (finansinio sverto) vidurkis 2008 m. siekė 12 prieš 1, o trumpalaikių įsipareigojimų suma sudarė 15% JAV bendro vidaus produkto arba 43% valstybės skolos.

## Didžiausi bankai
Didžiausi bankai Jungtinėse Amerikos Valstijose, pagal nacionalinio informacijų centro  ir tarptautinio bankinkystės informacijos biuro duomenis:

Įsisiūbavusi finansų krizė nupūtė visus stambiausius JAV investicinius bankus: „Goldman Sachs“, „Lehman Brothers“, „Merrill Lynch“, „Bear Stearns“, „Morgan Stanley“. „Bear Stearns“ ir „Merril Lynch“ buvo nupirkti „JP Morgan Chase“ ir „Bank of America“ komercinių bankų, „Morgan Stanley“ ir „Goldman Sachs“ – paskubėjo pasiversti į paprastus Federalinio rezervų banko kontroliuojamus bankus, idant gautų laisvą priėjimą prie 90 dienų trumpalaikių jo paskolų. O liūdniausia bankroto dalia teko „Lehman Brothers“ bankui. Taip pat buvo nušluoti tokie stambūs bankai, kaip „Wachovia“ bei „WaMu“. Pastarajį nusipirko „JPMorgan Chase“ bankas, o „Wells Fargo“ įsigijo „Wachovia“ banką.

## JAV federalinė rezervų sistema

Federalinė rezervų sistema yra JAV centrinis bankas, įkurtas 1913 metais, priėmus Federalinį rezervų aktą. Federalinis rezervas yra pusiau valstybinė bankų sistema (vyriausybės subjektas su privačiais interesais) sudaryta iš (1) valstybės prezidento paskirtos Federalinės valdytojų tarybos, (2) Federalinio atvirosios rinkos komiteto, (3) dvylikos regioninių Federalinių rezervų bankų įsikūrusių didžiuosiuose JAV miestuose, turinčiu po devynis direktorių tarybos narius, (4) daugybės privačių JAV bankų bei (5) įvairių patariamųjų tarybų. 

## Išnašos
Vytautas Norkus

**Vytautas Petras Norkus** (1921 m. sausio 28 d. Kaune – 2014 m. sausio 29 d. Voterburyje, JAV) – Lietuvos krepšininkas, lengvaatletis (bėgikas), Europos čempionas.

## Biografija
Mokėsi Kauno Aušros berniukų gimnazijoje, nuo 1936 m. kultivavo krepšinį. Iki 1943 m. Vytauto Didžiojo universitete studijavo fizinį auklėjimą.

Žaidė miesto „Grandies“ klube, vėliau – Kauno „Perkūne“. 1938–1941 m. Lietuvos vyrų krepšinio rinktinės žaidėjas. 1939 m. III Europos krepšinio čempionate tapo aukso medalio laimėtoju. Sirgalius žavėdavo derinukais, kuriuos atlikdavo kartu su Vytautu Budriūnu ir Pranu Lubinu. 1942 m. ir 1943 m. Lietuvos lengvosios atletikos 4×100 m estafetės bėgimo čempionas.

Baigiantis karui, 1944 m. pasitraukė į Vokietiją, įsidarbino YMCA sporto klube, žaidė Kemptono „Šarūno“ lietuvių išeivių krepšinio komandoje. 1949 m. kartu su broliu dvyniu Algirdu persikėlė į JAV, apsigyveno Voterberyje, Konektikute. Atvykęs į Naująją Angliją, keleriems metams įsidarbino kepykloje, vėliau iki pensijos (33 metus) dirbo „Uniroyal“ firmoje Nogatake. Gyvendamas JAV, įstojo į „Lietuvos vyčių“ ir Konektikuto lietuvių sporto klubo organizacijas, aktyviai sportavo iki 70 metų.

## Šaltiniai

* Jungtinių Amerikos Valstijų lietuviai (II t.). – Vilnius: Mokslo ir enciklopedijų leidybos centras, 1998.
* Vidas Mačiulis, Vytautas Gudelis. Halė, kurioje žaidė Lubinas ir Sabonis. – Kaunas, 1989.
Suvalkų Švč. Jėzaus Širdies bažnyčia

**Suvalkų Šv. Jėzaus širdies bažnyčia** () - bažnyčia esanti Suvalkų mieste, *ul. Adama Mickiewicza* gatvėje, pastatyta 1838-1840 metais. Bažnyčia priklauso Suvalkų Švč. Jėzaus Širdies parapijai. Iš pradžių pastate buvo cerkvė, kurią 1923 m. perėmė katalikai. Cerkvės architektas buvo Henrikas Markonis, bet iš jo suplanuotosios cerkvės beliko tik du bokšteliai. 1986 m. spalio 7 d. bažnyčia įtraukta į Palenkės vaivadijos saugomų istorijos paminklų sąrašą.


Vaizdas:Cerkiew prawosławna, ob. kościół Najświętszego Serca Jezusa (przód).jpg
Vaizdas:Kościół Najświętszego Serca Pana Jezusa w Suwałkach (3).JPG
Vaizdas:Kościół Najświętszego Serca Pana Jezusa w Suwałkach (17).JPG
Vaizdas:Kościół Najświętszego Serca Pana Jezusa w Suwałkach.JPG


## Nuorodos

* Palenkės vaivadijos saugomų istorinių paminklų sąrašas (lenk.);
* Cerkvės nuotrauka (1909 m.) ir aprašymas (lenk.).
Juozas Jurgėla

**Juozas Jurgėla** (1911 m. rugpjūčio 11 d. – 1961 m. gegužės 2 d. Čikagoje) – Lietuvos krepšininkas, Europos čempionas. Ūgis – 175 cm.

## Biografija
Studijavo Kaune, nuo 1925 m. žaidė krepšinį miesto *Grandies* klube, su šia komanda pirmojoje Lietuvos tautinėje olimpiadoje užėmė trečiąją vietą. Pakviestas į Lietuvos vyrų krepšinio rinktinę du kartus (1937 m. Rygoje ir 1939 m. Kaune) tapo Europos čempionu. Rinktinės garbę gynė keturis kartus, pasižymėjo brandžiu taktiniu žaidimu.

Antrojo pasaulinio karo pabaigoje pasitraukė į Vokietiją, vėliau persikėlė į JAV.

## Šaltiniai
* Jungtinių Amerikos Valstijų lietuviai. (I t.) – Mokslo ir enciklopedijų leidybos centras, Vilnius, 1998
* Vidas Mačiulis, Vytautas Gudelis. Halė, kurioje žaidė Lubinas ir Sabonis. 1939–1989. – Respublikinis sporto kombinatas, Kaunas, 1989
Suvalkų Šv. Aleksandro katedra

**Suvalkų Šv. Aleksandro katedra** () - klasicistinio architektūros stiliaus katedra, esanti Suvalkų mieste, *Józefa Piłsudskiego* skvere. Katedra priklauso Suvalkų Šv. Aleksandro parapijai. Pastatyta 1825 metais, architektas Chrystian Piotr Aigner. 1845 m. renovuota architekto Henriko Markonio. Katedros viduje yra Pranciškaus Smuglevičiaus tapyti paveikslai. 1979 m. vasario 8 d. katedra įtraukta į Palenkės vaivadijos saugomų istorijos paminklų sąrašą.
## Nuorodos

* Palenkės vaivadijos saugomų istorijos paminklų sąrašas (lenk.);
* Katedros tinklalapis (lenk.).
Suvalkų Šv. Trejybės bažnyčia

**Suvalkų Šv. Trejybės bažnyčia** () – vienintelė šiuo metu veikianti liuteronų bažnyčia Suvalkų mieste ir visoje lenkiškoje Suvalkijos dalyje. 

Bažnyčia pavadinta Šv. Trejybės garbei. Pastatyta 1838-1841 metais, architektai Wacław Ritschel ir *Karol Majerski*. Bažnyčia buvo pastatyta klasicistiniu architektūros stiliumi. Per II pasaulinį karą iš bažnyčios buvo rekvizuoti vargonai ir varpai. 1945 m. bažnyčią perėmė katalikai, bet po kelerių metų trukusių ilgų teismų bažnyčia buvo grąžinta liuteronams. Katalikai šiek tiek apgriovė bažnyčią ir pasiėmė visus suolus. 1998-1999 m. bažnyčiai buvo atlikta dalinė renovacija. Bažnyčios fasadas kuklus, bažnyčia stačiakampio formos, fasade yra įrengtas timpanas ir keturi piliastrai. Virš įėjimo įrengta varpinė. XX a. 4 dešimtmetyje į bažnyčią pataikė žaibas, kuris apgadino bažnyčios stogą. Stogas buvo restauruotas tik 1999 metais. Bažnyčioje yra kelios navos, apsidė, kolonos, presbiterija ir altorius. Taip pat viduje kabo XIX a. tapytas *Paskutinės vakarienės* paveikslas. Bažnyčioje stovėjo XIX a. pastatyti neogotikiniai vargonai, kurie buvo stipriai apgadinti per II pasaulinį karą, bet XX a. 10 dešimtmetyje suremontuoti. Viena iš bažnyčios navų pavadinta prieškaryje bažnyčioje kunigavusio *Wilhelm Artur Borkenhagen* (1898-1972) garbei. Bažnyčioje kartais yra rengiami koncertai. 1979 m. gegužės 25 d. bažnyčia buvo įtraukta į Palenkės vaivadijos saugomų istorinių paminklų sąrašą.


Vaizdas:Suwalki 1912 kosciol ewangelicki.jpg|1912 m.
Vaizdas:Kościół ewangelicki p.w. Świętej Trójcy 18.jpg
Vaizdas:Kościół ewangelicki p.w. Świętej Trójcy 7.jpg
Vaizdas:Kościół ewangelicki p.w. Świętej Trójcy 21.jpg


## Šaltiniai

* Palenkės vaivadijos saugomų istorinių paminklų sąrašas (lenk.).
Anglosaksiškas ekonomikos modelis

**Anglosaksiškas ekonomikos modelis** – kapitalistinis makroekonomikos modelis, kuriam savybingi mažesni mokesčiai bei apribojimai. Tokiu modeliu pagrįstoje ekonomikoje vyriausybė tiekia santykinai nedaug paslaugų. Pastarasis ekonomikos modelis vyrauja angliškai kalbančiose šalyse, kaip antai Jungtinėse Amerikos Valstijose, Didžiojoje Britanijoje, Kanadoje, Naujojoje Zelandijoje, Australijoje Bei Airijoje. nuo to ir kilo anglosaksiško modelio pavadinimas.
Suvalkų geležinkelio stotis

**Suvalkų geležinkelio stotis** () - geležinkelio stotis Suvalkų mieste, šiaurės rytų Lenkijoje, Palenkės vaivadijoje, Suvalkų apskrityje. Geležinkelio mazgas, kur susijungia Sokulkos–Suvalkų geležinkelio linija, Mockavos–Suvalkų geležinkelio linija ir Alėckos–Suvalkų geležinkelio linija.
 
## Istorija

1896 m. stotį pastatė Rusijos imperijos kareiviai. Tai vienas iš geriausiai išsilaikiusių Suvalkų miesto statinių.


Suwałki water tower.JPG|Vandens bokštas
Suwałki dworzec kolejowy 1.jpg|Geležinkelio stotis 1917 m.
Suwałki railway station.JPG
Poland Suwalki Railway station (platform side view).jpg
PKP Suwalki-SA133-011-0.jpg
PKP Suwalki koniec toru-2.jpg


## Nuorodos

* Suvalkų geležinkelio stoties tinklalapis (lenk.)
Notarius

**Notarius** () – stenografas, raštininkas, sutrumpintai užrašantis teksto turinį ir galintis po to jį iššifruoti. Iš šios grupės *notarius* vėliau susiformavo profesionalių stenografuotojų profesija. Šiandieninio notaro pirmtakas buvo ne *notarius*, nors ir pavadinimas tiesiogiai siejamas su notarine veikla.

Langobardų valstybėje egzistavo raštininkai, vadinami *scribae publici* arba *notarii*.
773 m. karaliaus dokumentuose atsiranda sąvoka *notarius publicus*.

IX–X a. atsirado ir karaliaus įgaliojimus turintys notarai, kurių veikla neribojama jokios teritorijos atžvilgiu, bei notarai, kurie drauge yra ir teisėjai (*notarius et iudex*).

Viduramžiais raštininkai, vėliau tapę notarais arba vykdę kanceliarines, raštinės funkcijas, lotynų kalba buvo vadinami *notarius*.

## ''Protonotarius''

## Šaltiniai
Papernios geležinkelio stotelė

**Papernios geležinkelio stotelė** () – geležinkelio stotelė Papernios gyvenvietėje, Suvalkų mieste, šiaurės rytų Lenkijoje, Palenkės vaivadijoje, Suvalkų apskrityje. Stotelė priklauso Alėckos–Suvalkų geležinkelio linijai, Papernios–Suvalkų Liaso geležinkelio linijai ir Papernios–Kšyvulkos geležinkelio linijai.
 

## Nuorodos
* Aprašymas apie stotelę (lenk.)
Suvalkų Liaso geležinkelio stotis

**Suvalkų Liaso geležinkelio stotis** () - geležinkelio stotis Dubovo I gyvenvietėje, Suvalkų mieste, šiaurės rytų Lenkijoje, Palenkės vaivadijoje, Suvalkų apskrityje. Stotis priklauso Sokulkos–Suvalkų geležinkelio linijai ir Papiernios–Suvalkų Liaso geležinkelio linijai.

## Nuorodos
* Stotelės aprašymas (lenk.)
Šventupys (Dabikinė)

**Šventupys** arba **Šventupis** – upė Žemaitijoje, Akmenės rajone; Dabikinės kairysis intakas (Ventos baseinas). Prasideda 10 km į rytus nuo Papilės, Kinkių kaimo apylinkėse. Teka į šiaurės vakarus, žemupyje pasuka į šiaurės rytus. Įteka į Dabikinę (Sablauskių tvenkinį) 21 km nuo jos žiočių, 8 km į pietvakarius nuo Naujosios Akmenės, priešais Menčius.

Intakai:
* dešinieji – Gervė, Debrėstis;
* kairieji – Duobelupis, Genupys.

Upės vidutinis nuolydis – 145 cm/km. Gyvenvietės prie Šventupio: Rudausiai, Šventupiai, Sablauskiai.

Upėvardis reiškia „šventa upė“.

## Šaltiniai
Šventupys

**Šventupys** gali reikšti:

## Upės
* Šventupys – upė Mažeikių raj., Ventos intakas;
* Šventupys – upė Akmenės raj., Dabikinės intakas.

## Gyvenvietės
* Šventupys – buvęs kaimas Alytaus rajone;
* Šventupys – kaimas Anykščių rajone.
Dalia Kazlauskienė

**Dalia Kazlauskienė** (g. 1960 m. balandžio 29 d. Juodžgalyje) – gydytoja, Lietuvos ir Anykščių rajono savivaldybės politinė bei visuomenės veikėja.

## Biografija
1967–1978 m. mokėsi Viešintų vidurinėje mokykloje. 1978–1980 m. dirbo „Gimtosios žemės“ kolūkyje. 1986 m. baigė Kauno medicinos institutą, gydytoja.

1986–1990 m. buvo Anykščių poliklinikos vaikų ir paauglių profilaktinio kabineto gydytoja. 2001–2004 m. dirbo viešojoje įstaigoje „Anykščių šilelis“ poilsio namų gydytoja. Nuo 1990 m. Kurklių ambulatorijos vyriausioji gydytoja ir šeimos gydytoja.

Partijos Tėvynės sąjunga - Lietuvos krikščionys demokratai Anykščių rajono skyriaus narė. Nuo 2011 m. Anykščių rajono savivaldybės tarybos narys.

Sutuoktinis Gintautas, vaikai Reda, Aivaras.

## Šaltiniai
Tado Kosciuškos gatvė Suvalkuose

**Tado kosciuškos gatvė Suvalkuose** () - tai viena iš judriausių ir ilgiausių Suvalkų miesto gatvių, kurioje yra įsikūrę Suvalkų miesto rotušė, Suvalkų krašto muziejus ir Gegužės 3 dienos Konstitucijos parkas. XIX a. pab.–XX a. pr. gatvė neoficialiai buvo vadinama *Peterburgo prospektu* (mat buvo Trakto Sankt Peterburgas–Varšuva dalimi) arba kartais įvardijama kaip *Kauno traktas* (nes iš Suvalkų vedė į Kauną). 

Dalį gatvėje iškilusių pastatų suprojektavo architektai Antonijus Koracis, Chrystian Piotr Aigner, Henrikas Markonis ir *Karol Majerski*. 

## Šaltiniai
* Suvalkų miesto aprašymas 
* Suvalkų miesto tinklalapis

## Nuorodos
* Tado Kosciuškos gatvės nuotrauka XX a. viduryje
Žiežmara

**Žiežmara** – upė Lietuvoje, Elektrėnų savivaldybėje ir Kaišiadorių rajone; Neries kairysis intakas. Prasideda 4 km į vakarus nuo Vievio, netoli Abromiškių. Teka šiaurės kryptimi, smarkiai vingiuoja. Įteka į Nerį 85 km nuo jos žiočių, 15 km į šiaurę nuo Vievio, ties Niauriškėmis.

Intakai:
* dešinieji – Lapoja, Trumpis;
* kairieji – Midega.

Vidutinis nuolydis – 293 cm/km. Gyvenvietės prie Žiežmaros: Gervaraistis, Žaliasis Ragas, Dainavėlė, Dainava, Vareikonys, Paparčiai.

## Etimologija

Upėvardis kildinamas nuo žodžio *žiežti* („urgzti, niurnėti, bambėti“) arba susijusio *žiežmara* („žiežula, ragana“). Nuo upės vardo kilo miesto vardas Žiežmariai.

## Šaltiniai
Suvalkų žydų kapinės

**Suvalkų žydų kapinės** () – žydų kapinės esančios Suvalkų mieste, *ul. Zarzecze* gatvėje. Įkurtos 1825 m., paskutiniai palaikai buvo palaidoti 1986 m. Per Antrąjį pasaulinį karą kapinės buvo smarkiai nusiaubtos. Šiuo metu kapinių plotas yra 3,8 ha ir jose yra išlikę apie 20 antkapių, iš kurių seniausi datuojami apie 1856 m. 1986 m. gegužės 15 d. kapinės įtrauktos į Palenkės vaivadijos saugomų istorinių paminklų sąrašą.


Vaizdas:Cmentarz Żydowski w Suwałkach.JPG
Vaizdas:Cmentarz Żydowski w Suwałkach (10).JPG
Vaizdas:Cmentarz Żydowski w Suwałkach (162).JPG
Vaizdas:Cmentarz Żydowski w Suwałkach (17).JPG


## Literatūra
* Przemysław Burchard: Pamiątki i zabytki kultury żydowskiej w Polsce. Warszawa: 1990 m., ss. 53-54.

## Nuorodos
* Kapinių aprašymas I (lenk.);
* Kapinių aprašymas II (lenk.).
Suvalkų oro uostas

**Suvalkų oro uostas** () - civilinis oro uostas, apie 3 km į pietvakarius nuo Suvalkų miesto centro. Oro uoste veikia Suvalkų aeroklubas. Nuo 2005 m. birželio 4 d. oro uoste veikia *Oro greitosios medicinos pagalbos stotis*. Oro uostas įsikūręs 178 m aukštyje virš jūros lygio.  

2017 m. rugpjūtį buvo planuojama skelbti konkursą dėl oro uosto pertvarkymo, įskaitant 1320 m ilgio asfaltbetonio kilimo ir tūpimo tako, riedėjimo takų ir perono, apšvietimo ir oro uosto tvoros statybą. Projekte buvo numatyta pastatyti oro uostą, kuriame galėtų skristi iki 50 keleivių vežantys orlaiviai.

Oro uostas buvo iškilmingai atidarytas 2020 m. rugpjūčio 8 d.

2024 m. birželio 29 d. jis buvo suteiktas brigados generolo piloto Vitoldo Urbanovičiaus vardas.

## Taip pat skaitykite
* Suvalkų aeroklubas.

## Šaltiniai

## Nuorodos
* Aeroklubo tinklalapis (lenk.) ;
* Lenkijos oro uostų tinklalapis (lenk.).
* Suvalkų aeroklubo tinklalapis (lenk.) 

.
Tarbas

**Tarbas** () − miestas Prancūzijos pietuose, Pirėnų priekalnėse, prie Aduro upės. Aukštutinių Pirėnų departamento administracinis centras.

Tarbas yra šiek tiek į šiaurę nuo Lurdo, kuris yra žinomas kaip piligrimų traukos vieta. Iš miesto galima matyti ir Pirėnų kalnus, skiriančius Prancūziją ir Ispaniją.

Svarbiausia miesto įžymybė − *Masi* sodas, kurį įkūrė Liudvikas Pilypas I.

Tarbe yra gimę rašytojas Teofilis Gotjė ir maršalas Ferdinandas Fošas.

Lankomiausia turistų vieta yra La Maison des Chameaux (Kupranugarių parkas) .

## Istorija
Tarbas jau romėnų laikais buvo svarbus miestas. Vėliau jis priklausė vestgotams ir arabams. X a. Tarbas buvo Bigoro grafystės sostine. Šimtamečio karo metu miestą sugriovė anglai. 1814 m. Religinių karų metu hercogas Velingtonas sumušė prancūzų armiją prie Tarbo.

## Šaltiniai

## Nuorodos
* Informacija turistams apie Tarbą (prancūzų k.)
Žižma (Venta)

**Žižma** arba **Žižma I** – upė Žemaitijoje, Telšių ir Šiaulių rajonuose; Ventos kairysis intakas. Prasideda 5 km į pietus nuo Tryškių, Pabalvės apylinkėse esančiame Balvio ežere. Aukštupyje prateka Pabalvės durpyną, teka į rytus, prateka Gelžės durpyno pakraščiu. Už Upynos žiočių pasuka į šiaurės rytus, įteka į Ventą 269 km nuo jos žiočių, 8 km į šiaurės vakarus nuo Kuršėnų, ties Rekčiais.

Intakai:
* dešinieji – Giršinas, Rauda, Upyna, Viršupis;
* kairieji – Žižma II, Švendrys, Kepštys.

Vidutinis upės nuolydis – 174 cm/km. 0,5 km nuo žiočių upė patvenkta, sudarytas 51 ha Raganių tvenkinys. Gyvenvietės prie Žižmos: Gelžė, Daržiškės, Švendriai, Pažižmė, Raganiai.

Upėvardis kildinamas nuo žodžio *žiežti* („urgzti, niurnėti, bambėti“; plg. *žiužė* „pikčiurna“, *žiužis* „susuktas skarinys mušti“).

## Šaltiniai
Žižma

**Žižma** gali reikšti:

* Žižma – upė, Gaujos intakas;
* Žižma arba Žižma I – upė, Ventos intakas;
* Žižma – upė Varėnės intakas;
* Žižma II – upė, Žižmos I intakas.
Živinbutas

**Živinbudas** (rekonstr. **Živinbutas**) – XIII a. lietuvių kunigaikštis, valdęs žemes rytų Lietuvoje. Žinomas iš Ipatijaus metraščio, kur minimas pirmuoju tarp 5 vyresniųjų kunigaikščių, 1219 m. sudariusių taikos sutartį su Haliču-Voluine. Kadangi jis sutarties kunigaikščių sąraše minimas pirmuoju, jis galėjo būti Lietuvos pagrindiniu kunigaikščiu. Živinbudas neminimas kituose istoriniuose dokumentuose. Kai kurie istorikai mano, kad jis galėjo būti Traidenio protėvis.

Manoma, Živinbudas valdžią perėmė, kai 1213–14 m. kovose su Kalavijuočių ordinu žuvo žymūs 3 vyresnieji kunigaikščiai: Dangerutis, Stekšys ir nežinomo vardo Lietuvos valdovas. Valdant Živinbudui toliau buvo kovojama su Kalavijuočių ordinu, atnaujinta sąjunga su Jersikos kunigaikščiu Visvaldžiu, užmegzti ryšiai su žiemgalių kunigaikščiu Viesturu. Daugiausia kovota su Šiaurės Rusios žeme Naugardu; jis pultas 1225–26 žiemą, bet lietuvių kariuomenė (apie 7000 žmonių) pralaimėjo. Veikiausiai tuomet Živinbudas žuvo, nes vėliau lietuvių puolimų sumažėjo visuose frontuose. XVI a. Lietuvos metraščių Platesniajame sąvade ir daugumoje nuorašų Živinbudas nepagrįstai painiojamas su legendiniu Deltuvos kunigaikščiu Giriumi.

Manoma, kad Živinbudas galėjęs būti svarbiu Mindaugo konkurentu dėl šalies valdovo sosto.

## Šaltiniai
Suvalkų Popiežiaus Jono Pauliaus II paminklas

**Suvalkų Popiežiaus Jono Pauliaus II paminklas** () - paminklas popiežiui Jonui Pauliui II, Suvalkų mieste, Józef Piłsudski aikštėje prie Suvalkų Šv. Aleksandro katedros.

## Istorija

Paminklas buvo pastatytas paminėti popiežiaus atvykimą į Suvalkus 1999 m. birželio mėnesį. Paminklą 2007 m. spalio 16 d. atidengė ir pašventino vyskupas Jerzy Mazur ir miesto vadovas Józef Gajewski. Paminklo atidengimo metu vyko iškilmingas koncertas. Paminklas nulietas iš bronzos, o jo pagrindas iš granito. Paminklo autorius Kazimierz Gustaw Zemła, kuris yra sukūręs dar porą paminklų popiežiui kituose Lenkijos miestuose. Sprendimas statyti paminklą buvo priimtas 2005 m. balandžio mėnesį. 2005 m. į paminklo planavimo grupę priimtas ir garsus Suvalkijos architektas Andrzej Strumiłło. Paminklas kainavo 300,000 zlotų, iš kurių 67,154,51 zlotą surinko privatūs rėmėjai, likusią dalį padengė miesto valdžia. Viso paminklo statyba ir aplinkos sutvarkymas kainavo apie 1,127,000 zlotus. Prie paminklo vyksta įvairios vietinės ir nacionalinės šventės. Tai vienas iš dviejų atskiriems žmonėms skirtų paminklų mieste, kitas yra skirtas švedų mokslininkui, Suvalkijos vietovardžių ir vandenvardžių tyrinėtojui Knut Olof Falk. 

## Šaltiniai

* Aprašymas apie Suvalkų paminklus (lenk.) ;
* Straipsnis apie paminklą (lenk.);
* Aprašymas apie paminklą I (lenk.) ;
* Aprašymas apie paminklą II (lenk.) ;
* Aprašymas apie paminklą III (lenk.) ;
* Video medžiaga apie paminklą (lenk.);
* Šv. Aleksandro katedros tinklalapis (lenk.) ;
* Lenkijos valstybinių švenčių minėjimas prie paminklo (lenk.).
Suvalkų miesto rotušė

**Suvalkų miesto rotušė** () – klasicistinio architektūros stiliaus rotušė esanti Suvalkų mieste. Rotušės pastatas susideda iš dviejų dalių: sargybinės, kuri buvo pastatyta 1834 m. ir pagrindinės pastato dalies, kuri buvo pastatyta 1844 m. Rotušės projekto architektas *Karol Majerski*. Vienu metu rotušėje buvo apsistojęs Adomas Mickevičius. Šiuo metu rotušėje yra įsikūrusi Suvalkų miesto valdžia.


Vaizdas:Ratusz Miejski w Suwałkach 1.jpg
Vaizdas:Ratusz Miejski w Suwałkach 10.jpg
Vaizdas:Ratusz Miejski w Suwałkach 11.jpg


## Literatūra

* Suwałki: plan miasta, Polskie Wydawnictwo Wydawnictw Kartograficznych, Warszawa-Wrocław 1992 m.
Suvalkų Didžioji sinagoga

**Suvalkų Didžioji sinagoga** () – sinagoga, stovėjusi Suvalkų mieste, buvusios Vladimiro Lenino gatvės 34 namo vietoje, šiuo metu *Noniewicza* gatvės 25 namo vietoje. Sinagoga buvo pastatyta 1820–1821 metais. Per II pasaulinį karą sinagoga buvo stipriai suniokota, bet vis dar buvo ganėtinai geros būklės. Tačiau vėliau buvo apleista ir galiausiai 1956 m. nugriauta. Tais pačiais metais sinagoga pašalinta iš saugomų istorinių paminklų sąrašo. Mūrinė klasicistinio architektūros stiliaus sinagoga buvo stačiakampio formos. Sinagogoje buvo portikas ir kolonos. 

## Nuorodos

* Sinagogos aprašymas (lenk.) .
Suvalkų miesto stadionas

**Suvalkų miesto stadionas** (, anksčiau vadintas *Stadion KS Wigry*) – futbolo stadionas Suvalkose, Lenkijoje. Stadiono adresas: ul. Zarzecze 26, Suvalkai, šalia *ul. Grunwaldzką* bei *ul. Bakałarzewskiej* gatvių esančių kapinių. Anksčiau stadione vyko ir kitos sporto šakos. Stadione talpa – 3060, iš kurių 3060 vietos yra sėdimos. Stadiono tribūnos nedengtos. Šalia stadiono esančiame pastate yra įrengti persirengimo kambariai, biurai, konferencijų salės, viešbutis. Šalia stadiono yra dvi mažesnės futbolo aikštelės ir *Speedway* motorinėms priemonėms skirta trasa. 1997 m. stadionas buvo renovuotas. Vietoj medinių kėdžių buvo įrengtos plastikinės, taip pat sutvarkyta stadiono aplinka. Stadione namų rungtynes žaidžia Wigry Suwałki futbolo komanda. Šios komandos gerbėjai organizavo protestą *Akcja Stadion*, kad miesto valdžia pagaliau sutvarkytų stadioną.

## Nuorodos
Šatrija (upė)

**Šatrija** – upė Žemaitijoje, Telšių ir Kelmės rajonuose; Aunuvos dešinysis intakas (Ventos baseinas). Prasideda 4 km į pietus nuo Luokės, netoli Viekšnalių gyvenvietės. Aukštupyje teka į šiaurės rytus Žemaičių aukštumos pakalvėmis, prateka greta Šatrijos kalno. Už santakos su Rąžuole pasuka į pietryčius. Įteka į Aunuvą 5 km nuo jos žiočių, 10 km į šiaurės rytus nuo Užvenčio, šalia Aunuvėnų.

Intakai: Medupis, Trikogalas, Rąžuolė, Karklupis (visi kairieji).

Vidutinis upės nuolydis – 248 cm/km. Didelė dalis vagos sureguliuota. Šatrijos aukštupys patenka į Varnių regioninį parką. Gyvenvietės prie Šatrijos: Viekšnaliai, Žaduvėnai, Gaulėnai, Patumšiai, Aunuvėnai.

Upėvardis (vidurupyje dar žinomas kaip *Šatraslynas, Šatralynas*) kildinamas nuo žodžio *šatra* („kartis, kartelė šiaudams prispausti“).

## Šaltiniai
Bankininkystė Jungtinėje Karalystėje

**Bankininkystės sektorius Jungtinėje Karalystėje** yra vienas labiausių išvystytų pasaulyje. JAV ir Jungtinės Karalystės finansų rinkos yra pagrįstos anglosaksiška sistema. Ši sistema paremta atvira finansinių priemonių apyvarta ir rinka, per kurią pritraukiama didesnė dalis finansavimo. Ši sistema likvidesnė, skaidresnė ir labiau išvytyta nei žemyninė, kuri yra pagrįsta bankais. Kadangi JK paplitusi aglosaksiška sistema, tai joje į vertybinius popierius investuoja paskiros investicinių fondų valdymo bendrovės, draudimo įmonės bei privataus kapitalo bendrovės, o Vakarų Europoje – Vokietijoje, Prancūzijoje bei Japonijoje visas reikalingas funkcijas atlieka bankai. Pastarosioms šalims būdinga bankinė sistema. Jose bankai užsiima finansų maklerio ir draudimo įmonių veikla bei teikia investicinių fondų valdymo paslaugas. Jie taip pat aprūpina įmones finansiniais ištekliais, tarpininkauja rinkoje atliekant operacijas ir dalyvauja stambiais akcininkais įmonių veikloje. JK bankininkystės pramonės turto ir grynos vertės santykio (finansinio sverto) vidurkis 2008 m. siekė 24 prieš 1.

## Didžiausi bankai
Didžiausi bankai Jungtinėje Karalystėje, pagal tarptautinio bankinkystės informacijos biuro duomenis:

## Jungtinės Karalystės centrinis bankas

Anglijos bankas – centrinis Jungtinės Karalystės bankas su būstine Londone. Įkurtas 1694 ir pertvarkytas 1844 m.

## Išnašos
Kživulka (Suvalkai)

**Kživulka** () - gyvenvietė Suvalkų mieste, anksčiau buvo kaimas, Suvalkų valsčiuje. 2000 m. buvo prijungta prie miesto. Tai yra gatvinio kaimo tipo gyvenvietė. Beveik visi gyvenvietės gyventojai verčiasi žemės ūkiu. Gyvenvietėje yra Kživulkos geležinkelio stotelė.
Šveicarija (Suvalkai)

**Šveicarija** () - gyvenvietė priklausanti Suvalkų miestui. Šalia gyvenvietės yra Jotvingių pilkapio draustinis. Gyvenvietėje gimė Lenkijos europarlamentaras Jarosław Zieliński.
Osiedle Dašinskiegas (Suvalkai)

**Osiedle Dašinskiegas** () – gyvenvietė priklausanti Suvalkų miestui. Šiuo metu tai yra viena didžiausių ir tankiausiai apgyvendintų miesto gyvenviečių. 

## Pavadinimo kilmė

Tikėtina, kad gyvenvietės pavadinimas kilęs nuo lenkų kalbos žodžio *Daszek*, kas išvertus reiškia - stoginė, pašiūrė.
Osiedle Pulnocas II (Suvalkai)

**Šiaurė antroji** () - mikrorajonas priklausantis Suvalkų miestui. Šiuo metu tai yra viena didžiausių ir tankiausiai apgyvendintų miesto gyvenviečių. Didžiausios gatvės yra *ul. Pułaskiego* ir *ul. Reja*. Gyvenvietėje yra nemažai parduotuvių, prekybos centrų, kelios degalinės ir ugdymo įstaigos. Gyvenvietės statyba prasidėjo XX a. 7 dešimtmetyje, XX a. 8 dešimtmetyje gyvenvietėje pastatyta miesto ligoninė.

## Pavadinimo kilmė

Gyvenvietės pavadinimas kilęs nuo lenkų kalbos žodžio *Północ*, kas išvertus reiškia - šiaurė.
Osiedle Kamena (Suvalkai)

**Osiedle Kamena** () - gyvenvietė priklausanti Suvalkų miestui. Tai yra viena iš naujausių miesto gyvenviečių, pastatyta XX a. 8 ir 9 dešimtmečiuose. Gyvenvietėje yra *Forte* baldų gamykla ir Kia Motors automobilių parduotuvė. Tai viena iš mažesnių miesto gyvenviečių, kurioje yra trys pagrindinės gatvės: *Kauno* (Kowieńska), *Vilniaus* (Wileńska) ir *Šiaurinė* (Północna). Gyvenvietėje yra kelios maisto prekių parduotuvės, paštas, bažnyčia, degalinė ir duonos kepykla *Cymes*. Daugiausiai gyevnvietėje dominuoja penkiaukščiai blokinės statybos namai. Taip pat yra buvęs darbininkų viešbutis, kuris šiuo metu virto gyvenamuoju namu. 

## Pavadinimo kilmė

Tikėtina, kad gyvenvietės pavadinimas kilęs nuo lenkų kalbos žodžio *Kamień*, kas išvertus reiškia - akmuo.


Vaizdas:Parafia pw sw Brata Alberta Suwalki.jpg|Gyvenvietės bažnyčia
Vaizdas:Osiedle Kamena.jpg|Tipiniai gyvenvietės penkiaukščiai
Arkadijos lagūna

**Arkadijos lagūna** () – dirbtinis vandens telkinys Suvalkų mieste, šalia Juodosios Ančios upės, pietvakarinėje miesto dalyje tarp senamiesčio ir *Zahańcze* gyvenvietės. Šalia lagūnos įrengti paplūdimiai, sporto salė, sporto klubas, viešbutis ir baseinas. 

* Plotas: apie 9,4 ha;
* Didžiausias gylis: apie 5,5 m;
* Vidutinis gylis: apie 2,5 m.;
* Ilgis: apie 700 m;
* Plotis: apie 400 m;
* Lagūnoje yra nedidelė sala.
Šrudmiešcė (Suvalkai)

**Šrudmiešcė**, **Miesto centras** () - gyvenvietė priklausanti Suvalkų miestui. Gyvenvietėje įsikūrę daug verslo įmonių ir miesto valdžios įstaigų. 

## Didžiausios gatvės ir aikštės

* Ulica Chlodna gatvė Suvalkuose; 
* Tado Kosciuškos gatvė Suvalkuose; 
* *Emilii Plater* gatvė; 
* *Teofila Noniewicza* gatvė; 
* *Marii Konopnickiej* gatvė; 
* *Sejneńska* gatvė; 
* *1 Maja* gatvė; 
* *Józefa Piłsudskiego* aikštė; 
* *Adama Mickiewicza* gatvė; 
* *Europejski* aikštė.
Papernia (Suvalkai)

**Papiernia**, **Popieriaus gamyklos gyvenvietė** () - gyvenvietė priklausanti Suvalkų miestui. Gyvenvietėje yra daug parmonės įmonių, kurios įsikūrusios Suvalkų laisvojoje ekonominėje zonoje. Taip pat gyvenvietėje yra Suvalkų geležinkelio stotis ir Papiernios geležinkelio stotelė.

## Pavadinimo kilmė

Tikėtina, kad gyvenvietės pavadinimas kilęs nuo lenkų kalbos žodžio *Papiernia*, kas išvertus reiškia - popieriaus gamykla. 

## Didžiausios pramonės įmonės

* *Litpol* - pieno miltelių gamintojai;
* *Malow* - metalinių baldų gamintojai;
* *Sudowia* - pieno produktų prekybininkai;
* *Animex* - paukštynas;
* *Traffic* - plieninių konstrukcijų gamintojai;
* *Majewski* - langų ir durų gamintojai;
* *Recman* - drabužių gamintojai.
Osiedle Centrum (Suvalkai)

**Osiedle Centrum**, **Centras** () - gyvenvietė priklausanti Suvalkų miestui. Gyvenvietėje yra šios gatvės: *Korczaka*, *Utrata*, *Dwernickiego*, *Noniewicza*, *1-go Maja*, *Sejneńska*. Gyvenvietėje įsikūrusi mokesčių inspekcija, socialinio draudimo padalinys, paštas, jaunimo kultūros namai, maisto prekių parduotuvės, prekybos centrai ir vaikų darželis.
Suvalkų tarmė

**Suvalkų tarmė** () – mirštanti lenkų kalbos tarmė, kuria kalba Suvalkų miesto ir lenkiškosios Suvalkijos dalies gyventojai. Tai tarmė panaši į Vilniaus lenkų ir Balstogės tarmę. Šiai tarmei darė įtaką lietuvių, baltarusių ir lenkų kalbos, kiek mažesne įtaką turėjo rusų ir vokiečių kalbos.

## Savybės
* Žodis *dla* naudojamas norint pasakyti kam yra kažkas skirta pvz: *kup dla mnie* (nupirk man), *to jest dla babci* (tas yra močiutei);
* Nenaudojamos mandagumo formos *pan* (ponas) ir *pani* (ponia);
* Specifiniai žodžiai kaip *dalibóg* (dievaži), *Blin* (plokštainis);
* Specifiniai terminai ir žargonai kaip *Lelak* (šikšnosparnis) ar *Wiszczeć* (vištos);
* Tarminis šveplavimas, kai vietoj *c* sakoma *č*, vietoj *s* sakoma *š*, vietoj *z* sakoma *ž*.

## Nuorodos
* Aprašymas apie šią tarmę I ;
* Aprašymas apie šią tarmę II .
Suvalkų Bliuzo festivaliai

**Suvalkų bliuzo festivaliai** () - bliuzo, bliuzroko ir roko muzikos festivaliai rengiami nuo 2008 m. Suvalkų mieste, šiaurės rytų Lenkijoje. Festivalis vyksta kiekvienų metų trečiajį liepos mėnesio savaitgalį. Festivalį organizuoja Suvalkų kultūros namai. Festivalyje koncertuoja bliuzo atlikėjai iš Lenkijos ir kitų šalių.

## Žymiausi atlikėjai buvę festivalyje

### 2010 m.

* Canned Heat;
* Oddział Zamknięty;
* Trampled Under Foot;
* Big Rooney & The Doghouse;
* Dwayne Dopsie & The Zydeco Hellraisers;
* Mick Taylor Band;
* Jan Błędowski & Nocna Zmiana Bluesa.

### 2009 m.

* Joe Bonamassa;
* Ten Years After;
* TSA;
* Jarle Bernhoft & Knut Reiersrud Band;
* Jesus Volt;
* Wanda Johnson.

### 2008 m.

* Dżem;
* Sławek Wierzcholski ir Nocna Zmiana Bluesa;
* *Blueszcz Blues Band*;
* Jeremy Spencer & Trond Ytterbo;
* Knut Reiersrud Band;
* Nina Van Horn & Her Band;
* Khalif & His Blues Band.

## Nuorodos

* Oficialus festivalio tinklalapis ;
* Neoficialus festivalio tinklalapis .
Laivas (reikšmės)

**Laivas** gali reikšti:
* Laivas – savaeigė arba nesavieigė priemonė, skirta judėti vandeniu ir po juo.
* Laivas (Čikaga) – religinio ir tautinio gyvenimo žurnalas, einantis nuo 1921 m. Čikagoje.
Telewizja Suwałki

**Telewizja Suwałki**, **Suvalkų Televizija** - televizija įsikūrusi Suvalkų mieste, įkurta 1998 metais.

## Darbuotojai
* *Wojciech Drażba* - žurnalistas, redaktorius;
* *Edward Marian Janus* - apžvalgininkas;
* *Michał Raś* - kameros operatorius;
* *Michał Popko* - kameros operatorius;
* *Joanna Wysocka* - diktorius, apžvalgininkas;
* *Bogda Orzechowska* - vyriausiasis redaktorius.

## Programos
*TV Suwałki* rodo šias programas:
* *Wydarzenia* (Įvykis);
* *Piąte Koło* (Laida *Penktu reikalu*);
* *Magazyn Sportowy* (Laida *Sporto žurnalas*);
* *Magazyn Polska Siatkówka" (Laida *Lenkijos tinklinio žurnalas*);
* *Muzyka* (Muzika);
* *Magazyn "Trochę kultury"* (Laida *Truputis kultūros'');

## Nuorodos

* Suvalkų Televizijos tinklalapis (lenk.).
Ministro patarėjas

**Ministro patarėjas** - ministro politinio (asmeninio) pasitikėjimo valstybės tarnautojas (kiti - viceministras, ministro patarėjas (patarėjai), ministro atstovas spaudai, kiti ministro politinio (asmeninio) pasitikėjimo valstybės tarnautojai); patarėjas.

Paskirtis - padėti ministrui suformuoti politines nuostatas ir prioritetus, priimti sprendimus ir juos įgyvendinti. Dirba konkretaus ministro įgaliojimų laikotarpiu.
Teatr-Akcje

**Teatr-Akcje** - teatro festivalis, kuris vyksta po atviru dangumi kiekvienų metų rugsėjo mėnesį Suvalkų mieste, šiaurės rytų Lenkijoje, Palenkės vaivadijoje, Suvalkų apskrityje. Festivalis pradėtas rengti 2005 metais. Festivaliuose dalyvauja alternatyvių užsiemimų ieškantis miesto ir kaimo jaunimas.

## Nuorodos

* Festivalio rengėjų tinklalapis (lenk.) .
Sveikata (reikšmės)

**Sveikata** gali reikšti:
* Sveikata - gyvojo organizmo būsena, kai jis pats ir visi jo organai pilnai atlieka savo funkcijas, nėra ligų ar negalių.
* Sveikata (žurnalas) – medicinos mokslo, sveikos gyvensenos, sveikatos kultūros propagavimo mėnesinis žurnalas, leidžiamas nuo 1956 m. sausio mėn. Vilniuje.
* FK Sveikata Kybartai (Kybartų „Sveikata“) – Lietuvos futbolo klubas iš Kybartų.
* Lietuvos sveikata – nepriklausomas specializuotas savaitraštis, einantis nuo 1991 m. gegužės 30 d. Vilniuje.
* Liaudies sveikata – mėnesinis darbo žmonių sveikatos žurnalas, leistas 1940 - 1941 m. Kaune.
* Šeimos sveikata – žurnalas šeimai, ėjęs nuo 1994 m. gruodžio mėn. Vilniuje.
* Saugok sveikatą – Lietuvos AIDS centro ketvirtinis žurnalas, einantis nuo 1992 m. Vilniuje.
* Sveikata ir darbas – Lietuvos ligonių kasų organas, mėnesinis ligonių kasų socialinio draudimo žurnalas, ėjęs nuo 1934 m. sausio mėn. iki 1940 m. gruodžio 15 d. Kaune.
* Blaivybė ir sveikata – Lietuvos blaivinimo sąjungos leidinys, leistas 1938 - 1940 m. Kaune.
* Kūno kultūra ir sveikata – iliustruotas savaitinis žurnalas, fiziško auklėjimo ir sporto savaitraštis visiems, leistas 1933 – 1934 m. Kaune.
* Grožis, jėga, sveikata – Lietuvos kultūrizmo federacijos laikraštis, ėjęs 1989 - 1991 m. Šiauliuose.
Žrudliska

**Žrudliska**, **Šaltinėlis** () – tarptautinis tautinių šokių festivalis, kurį rengia Suvalkų kultūros namai. Festivalis vyko 2000, 2002, 2003, 2006, 2009 metais. Kartu su Dauspudoje rengiamu Keltų kultūros festivaliu tai yra vieninteliai tokio pobūdžio festivaliai šiaurės rytų Lenkijoje. Festivalyje dalyvauja nemažai ansamblių iš užsienio šalių, kurie pristato savo šokių, dainų, maisto ir kitokius tradicinius kiekvienai tautai būdingus atributus. Festivalio dalyviai apsigyvena Suvalkų mieste esančiose mokyklose.

## Festivalyje dalyvavę ansambliai

* Kūlgrinda iš Lietuvos;
* Koniaków;
* Švatra;
* Kumaniok;
* Dautenis;
* Rossijana;
* Suvalkų šokių ansamblis .

## Nuorodos
* Festivalio aprašymas (lenkų k.) 
* Festivalio tinklalapis
Bitininkas

**Bitininkas** gali reikšti:
* Asmuo, kuris prižiūri bites, verčiasi bitėmis arba yra bitininkystės specialistas.
* Bitininkas arba europinis bitininkas () – bitininkinių (*Meropidae*) šeimos spalvingiausias Lietuvos paukštis.

Taip pat skaitykite: Lietuvos bitininkas.
Sidabrinė gervė 2009

**[[Sidabrinė gervė]] 2009** – antroji lietuviško kino apdovanojimų „Sidabrinė gervė“ ceremonija, kuri vyko 2009 m. gegužės 29 d., LRT Didžiojoje studijoje. Renginį vedė Ramūnas Cicėnas ir Giedrius Savickas. Pirmą kartą apdovanojimus tiesiogiai transliavo LRT televizija. Iš viso buvo 15 nominacijų.

## Komisija
*Gražina Arlickaitė
*Audrius Stonys
*Algirdas Martinaitis
*Vidas Petkevičius
*Marijonas Giedrys
*Ramūnas Greičius
*Živilė Pipinytė

## Nominacija
### Geriausias filmas
*Duburys (rež. Gytis Lukšas)
*Perpetuum mobile (rež. Valdas Navasaitis)
***[[Artimos šviesos]] (rež. [[Ignas Miškinis]])**

### Geriausias dokumentinis filmas
*Išpažintis (rež. Oksana Buraja)
***[[Dangaus šešėlis]] (rež. [[Romas Lileikis]])**
*Vabzdžių dresuotojas (rež. Donatas Ulvydas, Linas Augutis, Marekas Skrobeckis, Rasa Miškinytė)

### Geriausias trumpametražis filmas
*Gėlės (rež. Giedrius Zubavičius)
*Vilkas (rež. Julius Zizas)
***[[Balkonas (filmas)|Balkonas]] (rež. [[Giedrė Beinoriūtė]])**

### Geriausias TV filmas
*Nekviesta meilė (rež. y Kristina Kunčinaitė)
***[[Baras (TV filmas)|Baras]] (rež. [[Giedrė Žičkytė]])**
*Broliai (rež. Valdas Babaliauskas)

### Geriausias animuotas filmas
*Giesmė (rež. Algirdas Selenis, Aurika Selenienė)
***[[Vaikystės dienoraštis]] (rež. [[Antanas Skučas]])**
*Prezidentas (rež. Nijolė Valadkevičiūtė)

### Geriausias režisierius
***[[Donatas Ulvydas]], [[Linas Augutis]], [[Marekas Skrobeckis]], [[Rasa Miškinytė]] už "[[Vabzdžių dresuotojas]]"**
*Giedrė Beinoriūtė už "Balkonas"
*Romas Lileikis už "Dangaus šešėlis"

### Geriausias aktorius
***[[Dainius Gavenonis]] ("Perpetuum mobile", "Artimos šviesos")**
*Giedrius Kiela ("Duburys")
*Gediminas Girdvainis ("Vabzdžių dresuotojas")

### Geriausia aktorė
***[[Oksana Borbat]] ("Duburys")**
*Gabija Ryškuvienė ("Neskubėk gyventi")
*Julija Goyd ("Perpetuum Mobile")

### Geriausias antro plano aktorius
*Rolandas Kazlas ("Balkonas")
*Vladas Bagdonas ("Gėlė")
***[[Vladimiras Jefremovas]] ("Duburys")**

### Geriausia antro plano aktorė
*Elvyra Žebertavičiūtė ("Gėlė")
***[[Jūratė Onaitytė]] ("Duburys")**
*Jevgenija Verenica ("Duburys") 

### Geriausias scenarijus
* **[[Linas Augutis]], [[Donatas Ulvydas]], [[Jonas Banys (1973)|Jonas Banys]] („Vabzdžių dresuotojas“)**
* Giedrė Beinoriūtė („Balkonas“)
* Gytis Lukšas („Duburys“)

### Geriausias operatorius
***[[Vladas Naudžius]] ("Perpetuum Mobile", "Vilkas")**
*Viktoras Radzevičius ("Duburys", "Dangaus šešėlis")
*Rolandas Leonavičius ("Artimos šviesos")

### Geriausias kompozitorius
*Titas Petrikis ("Hot dog")
***[[Linas Rimša]] ("Vabzdžių dresuotojas")**
*Giedrius Puskunigis ("Gėlė")

### Geriausias profesinės meistrystės darbas
*Artūras Pugačiauskas
***[[Rasa Miškinytė]]**
*Jurgita Gedvilaitė

### Geriausias studento darbas
***[[Savižudis]] (rež. [[Mindaugas Sruogius]])**
*Bjaurus sapnas (rež. Dovilė Šarutytė)
*Alkis (rež. Julija Zubavičienė)

### Specialus apdovanojimas
Auksinė gervė už indėlį į kiną:
*Eugenija Pleškytė *(aktorė)*

## Nuorodos
*Lietuvos kino akademija
Sidabrinė gervė 2010

**[[Sidabrinė gervė]] 2010** – trečioji lietuviško kino apdovanojimų „Sidabrinė gervė“ ceremonija, kuri vyko 2010 m. gegužės 28 d., "Ūkio banko" teatro arenoje. Renginį vedė Ramūnas Rudokas ir Gražina Balandytė, apdovanojimus tiesiogiai transliavo LRT televizija. Iš viso buvo 15 nominacijų.

## Komisija
*Gražina Arlickaitė
*Arūnas Matelis
*Živilė Pipinytė
*Rasa Paukštytė
*Viktoras Radzevičius
*Ignas Miškinis
*Gintaras Sodeika

## Nominacijos
### Geriausias filmas
*Zero II (rež. Emilis Vėlyvis)
*Atsisveikinimas (rež. Tomas Donela)
***[[Eurazijos aborigenas]] (rež. [[Šarūnas Bartas]])**

### Geriausias trumpametražis filmas
*Lernavan (rež. Marat Sargsyan)
*Jau puiku, tik dar šiek tiek... (rež. Lina Lužytė)
***[[Aš tave žinau]] (rež. [[Dovilė Šarutytė]])**

### Geriausias dokumentinis filmas
*Šarūnas Bartas - vienas lauke karys (rež.Guillaume Coudray)
***[[Upė (filmas)|Upė]] (rež. [[Julija Gruodienė]], [[Rimantas Gruodis]])**
*Tikras garsas Valstybės atgimimo 1989-1993 (rež. Domantas Vildžiūnas)

### Geriausias TV filmas
***[[Naisių vasara]] (rež. [[Saulius Balandis]])**
*Svetimi (rež. Sigitas Račkys)
*Amžini jausmai (rež. Alvydas Šlepikas)

### Geriausias animuotas filmas
*Luce (rež.Rasa Joni)
***[[Tiulis]] (rež. [[Darius Jaruševičius]], [[Ina Šilina]])**
*Lietuvių vardas (rež. Nijolė Valadkevičiūtė)

### Geriausias režisierius
***[[Šarūnas Bartas]]**
*Emilis Vėlyvis
*Julija Gruodienė ir Rimantas Gruodis

### Geriausias aktorius
***[[Ramūnas Rudokas]] ir [[Kęstutis Jakštas]] ("Zero II")**
*Dainius Kazlauskas ("Atsisveikinimas")
*Juozas Budraitis ("Tėve mūsų")

### Geriausia aktorė
***[[Klavdija Koršunova]] ("Eurazijos aborigenas")**
*Julija Steponaitytė ("Aš tave žinau")
*Gabija Ryškuvienė ("Jau puiku, tik dar šiek tiek...")

### Geriausias antro plano aktorius
*Albinas Keleris ("Atsisveikinimas")
*Marius Repšys ("Bergenas")
***[[Petras Lisauskas]] ("Stiklainis uogienės")**

### Geriausia antro plano aktorė
*Rimantė Valiukaitė ('Jau puiku, tik dar šiek tiek...")
***[[Dalia Storyk]] ("Atsisveikinimas")**
*Inga Jankauskaitė ("Zero II") 

### Geriausias scenarijus
* Dovilė Šarutytė („Aš tave žinau“)
* Lina Lužytė ("Jau puiku, tik dar šiek tiek… ")
* **[[Emilis Vėlyvis]], [[Jonas Banys (1973)|Jonas Banys]], [[Aidas Puklevičius]] („Zero II“)**

### Geriausias operatorius
***[[Feliksas Abrukauskas]] ("Jau puiku, tik dar šiek tiek...", "Gerumo sparnai")**
*Vilius Mačiulskis ("Lernavan")
*Linas Dabriška ("Laisvas kritimas")

### Geriausias garso takelis
*Kipras Mašanauskas ("Atsisveikinimas")
***[[Happyendless]] ("Zero II")**
*Rokas Eltermanas ("Laisvas kritimas")

### Geriausias profesinės meistrystės darbas
* Jonas Maksvytis
***"[[Skalvija]]"**
*Asta Liukaitytė

### Geriausias studento darbas
*Sinchronizacija (rež. Rimas Sakalauskas)
*Bomba (rež. Saulius Leonavičius)
*Kryžiažodis (by Ieva Veiverytė)

### Specialus apdovanojimas
Auksinė gervė už indėlį į kiną:
*Arūnas Žebriūnas *(režisierius)*

## Nuorodos
*Lietuvos kino akademija
HD DVD

**HD DVD** (*High-Definition/Density DVD* – ) – didelio tankio optinio disko formatas, skirtas informacijos ir didelės raiškos video įrašų įrašymui bei saugojimui. HD DVD (kaip ir Blu-ray Disc) įrenginiai priima standartinio dydžio (120 mm skersmens) diskus ir naudoja mėlynai violetinį lazerį, kurio bangos ilgis yra 405 nm. Jame galima sutalpinti 3,2 karto daugiau duomenų viename sluoksnyje nei jo pirmtake (DVD), tai būtų 15 GB vietoj 4,7 GB per sluoksnį.

2008 m. vasario 19 d., po užsitęsusio „aukštos raiškos formatų karo“ tarp HD DVD ir Blu-ray, „Toshiba“ paskelbė, kad nutraukė formato gamybą, nebegamins HD DVD leistuvų ar įrenginių.

## Techniniai duomenys
Vienasluoksniame HD DVD diske telpa 15 GB informacijos, dvisluoksniame – 30 GB. „Toshiba“ pranešė ir apie trisluoksnį variantą, kuris talpina 45 GB informacijos. Tačiau, HD DVD nusileidžia Blue-ray, kuris viename sluoksnyje talpina 25 GB, o keturiuose sluoksniuose net 100 GB informacijos. Abu šie formatai naudoja tokį patį vaizdo suspaudimo metodą: MPEG-2, Video Codec 1 (VC-1, sukurtą Windows Media 9 formato pagrindu) ir H.264/MPEG-4 AVC. HD DVD pranašumas prieš Blu-ray yra toks, jog daugumą įrangos, skirtos DVD produkcijai, galima perdaryti ir pritaikyti HD DVD, kadangi jie naudoja tą pačią technologiją.

### Variacijos ir išmatavimai
HD DVD-ROM, HD DVD-R ir HD DVD-RW gali būti vienasluoksniai (15 GB talpos) ar dvisluoksniai (30 GB talpos). HD DVD-RAM turi vieną sluoksnį, kurio talpa 20 GB. Visi HD DVD leistuvai yra suderinami ir su senesniais formatais, kaip kad DVD ir CD.

### Įrašymo greitis
Įrašymo greičiu HD DVD nežymiai nusileidžia Blu-ray diskui.

### Failų sistemos
HD DVD palaiko ISO 9660 ir UDF failų sistemas. Visi HD DVD variantai naudoja UDF 2,5 versiją. Šioje sistemoje daugkartiniai garso ir vaizdo šaltiniai yra saugomi EVO formate.

### Garsas
HD DVD palaiko dviejų kanalų 24-bitų/192 kHz bei iki aštuonių kanalų 24-bitų/96 kHz kodavimus.

Visi HD DVD grotuvai palaiko šiuos garso kodavimo standartus: LPCM, Dolby Digital AC-3, Dolby Digital EX, DTS, Dolby Digital Plus E-AC-3, Dolby TrueHD, DTS-HD High Resolution Audio ir DTS-HD Master Audio. Pastarieji trys ir LPCM naudojami išgauti itin aukštai garso kokybei.

### Vaizdas
HD DVD naudoja VC-1, AVC ar MPEG-2 vaizdo kodavimo standartus. Palaikoma plati rezoliucijų įvairovė, nuo žemos rezoliucijos CIF, visos SDTV rezoliucijos yra palaikomos DVD-Video ir HDTV formatų: 480i, 480p, 720p, 1080i ir 1080p.

## Šaltiniai
Borisas Šreiberis

**Borisas Šreiberis** (, 1904 m. gruodžio 25 d. Kelcuose, Lenkija – 1979 m. gruodžio 9 d.) – tarybinis kino režisierius, kurį laiką dirbęs Lietuvos kino studijoje.

## Biografija
1921 m. baigė Rostovo filharmonijos dramos mokyklą, 1926 m. – B. Čaikovskio vardo kino meno mokyklą. 1920–1921 m. buvo aktorius Rostovo A. Lunačarskio dramos teatre, vėliau – kino studijos „Sovkino“ aktorius, scenaristas. 1929-1941 m. buvo režisierius Leningrado kino fabrike „Belgoskino“. Dalyvavo Antrajame pasauliniame kare. 1945–1948 m. dirbo kino studijos „Lenfilm“ režisieriumi.

1948–1957 m. dirbo Lietuvos kino studijoje. Režisavo kino filmus „Tiltas“ (1956 m.), „Kai susilieja upės“ (1961 m.), buvo filmo „Julius Janonis“ (1959 m.) meno vadovas.

Nuo 1957 m. dirbo kino studijoje „Belarusfilm“.

## Nuorodos
* Шрейбер Б.И. 

## Šaltiniai
Stogastulpis

**Stogastulpis** – etnografinis stulpas su vienu ar keliais liaudiškais ornamentuotais stogeliais, dengiančiais šventųjų statulėles ar kryžius. Sovietiniu laikotarpiu kūrėjų ir užsakovų valia jis iš kultinio buvo tapęs pasaulietiniu: po stogeliais nebeliko kryžių ir šventųjų. Juos pakeitė stilizuotos saulės, vainikai, varpai, įvairiausios mitinės būtybės, karaliai, literatūros personažai.

Stogastulpiai gali būti priskiriami prie paminklinės arba smulkiosios architektūros.

Būna 3–8 m aukščio, keturkampis, daugiakampis, apvalus, kartais profiliuotas. Prie jo 2–4 atramomis tvirtinami įvairių pavidalų stogeliai. Ant viršutinio stogelio įtaisoma ažūrinė, metalo kalybos būdu pagaminta viršūnė (saulutė), o po stogeliais iš 1, 2 ar 4 pusių tvirtinamos medinės polichrominės skulptūrėlės. Stogastulpiai pagal stogelių aukštį būna vieno, dviejų arba trijų aukštų. Puošnesnių stogastulpių stogelių kraštai (kartais ir atramos, liemenys) būna gausiai puošti kiaurapjūviais iš stilizuotų geomterinių, augalinių motyvų.

Stogastulpiai statyti daugiausia Žemaitijoje, rytų Aukštaitijoje, Dzūkijoje, dažniausiai pakelėse, prie sodybų, kartais kapinėse. Manoma, kad išsivystė iš nedidelių, 1–3 m aukščio, antkapinių paminklų, panašių į krikštus, su sklastomis, kryžma arba be kryžmos.


File:Skarulių stogastulpis.JPG|Skarulių stogastulpis, Jonavos raj.
File:Sveksnastogastulpis.jpg|Švėkšnos centre
File:Angiriai002.JPG|Stogastulpis su baltišku kryžiumi Angiriuose, Kėdainių raj.
Vaizdas:Paskenduolei Veronikai.jpg|Stilizuotas stogastulpis paskenduolei Veronikai Ažuožeriuose, Anykščių raj. (pastatytas 1970 m.)
Vaizdas:Krekenava2.jpg|Prie Krekenavos bažnyčios
Vaizdas:Lotyšské etnografické muzeum v přírodě (80).jpg|Latvių stogastulpis, Latvijos Etnografinis buities muziejus po atviru dangumi


## Taip pat skaitykite

* Koplytstulpis

## Šaltiniai

* V. Rimkus. Liaudies meno meistrų seminarai. – Kaunas, 1984, Šviesa, p. 55, 62.
* R. Mintaučkytė. Jaunimo gretos. 1970 m., nr. 10, p. 22, 23.

## Nuorodos

* Stogastulpiai
* Apie stogastulpius
Lietuvos rinka (reikšmės)

**Lietuvos rinka** gali reikšti:
* Rinka – Lietuvoje tam tikru istoriniu momentu susiklosčiusi visuma santykių tarp realių ir potencialių pirkėjų ir pardavėjų, laisvai, be išorinės prievartos, perkančių prekes bei paslaugas;
* Lietuvos rinka – mėnesinis žemės ūkio, prekybos ir pramonės žurnalas, ėjęs 1928–1931 m. Kaune;
* Lietuvos ūkis ir rinka – ekonomikos žurnalas, leistas 1930–1932 m. Kaune.
Sargas (reikšmės)

**Sargas** gali reikšti:
* Sargas – asmuo, kuris kažką saugo, prižiūri.
* Sargas (savaitraštis) – Kėdainių krašto teisėsaugos savaitraštis, ėjęs nuo 1991 m. balandžio 10 d. Kėdainiuose.
* Advento sargas – septintosios dienos adventistų laikraštis, leistas 1932 - 1935 m. Kaune.
* Juodauodegis rifinis sargas () – vienuolžuvinių šeimos žuvis.
* Klaipėdos sargas – Klaipėdos krašto šaulių savaitinis laikraštis, leistas 1924 m. Klaipėdoje.
* Lietuvos sargas – Lietuvos krikščionių demokratų sąjungos žurnalas, leistas nuo 1992 m. Vilniuje.
* Nemuno sargas – savaitraštis, leistas 1884-1987 m. Ragainėje ir Tilžėje (nuo 1885 m.).
* Pajūrio sargas – nepriklausomas Klaipėdos krašto lietuvių laikraštis, leistas 1924 - 1925 m. Klaipėdoje.
* Rifų sargai () – vienuolžuvinių šeimos žuvų gentis.
* Tėvynės sargas - katalikiškas mėnesinis leidinys, 1896-1904 m. spausdintas Tilžėje.
* Tėvynės sargas (savaitraštis) – Lietuvių krikščionių demokratų savaitraštis, leistas 1917 - 1918 m. Vilniuje.
* Tėvynės sargas (JAV) – kultūros, visuomenės, politikos katalikiškos krypties žurnalas, ėjęs 1950 - 1991 m. JAV.
* Tėvynės sargas (Vilnius) – kultūros, visuomenės, politikos ir socialinių mokslų žurnalas, leistas nuo 1992 m. Vilniuje.